**LIQUI MOLY ja Yamaha superbiken MM-sarjassa**

Öljynvalmistaja sponsoroi samanaikaisesti kahta suurta moottoripyöräsarjaa

**Helmikuu 2019 – MotoGP:n lisäksi LIQUI MOLY on tällä kaudella MotoGP:n lisäksi mukana myös superbiken MM-sarjassa. Saksalainen öljy- ja lisäainevalmistaja tukee italialaista GRT Yamaha -tallia. "Olemme ylpeitä siitä, että Yamahan tehdastalli luottaa saksalaiseen laatuun", toimitusjohtaja Ernst Prost sanoo.**

LIQUI MOLY on koko tallin sponsori. Sinipunavalkoinen logo näkyy moottoripyörissä, haalareissa, tallin rekassa ja virallisella Yamaha-osastolla. Lisäksi talli saa käyttöönsä LIQUI MOLYn moottoripyörätuotteiden valikoiman, johon kuuluu paljon muutakin kuin vain öljyjä ja lisäaineita. "Tuotevalikoimamme kattaa kaikki kemialliset tarpeet ja sisältää myös muun muassa ketjuöljyjen kaltaiset huoltotuotteet, kiiltosuihkeiden kaltaiset hoitotuotteet sekä jarrunesteiden ja haarukkaöljyjen kaltaiset muut nesteet", LIQUI MOLYn moottoripyöräliiketoiminnasta vastaava Carlos Travé sanoo. "Ja se, mikä toimii kilparadoilla, toimii myös kaduilla."

Yamahan tehdastallin kanssa solmittuun sopimukseen vaikutti Sandro Cortese. Hän on tehnyt yhteistyötä LIQUI MOLYn kanssa jo pitkään ja voitti supersportin maailmanmestaruuden heti ensimmäisellä kaudellaan sarjassa vuonna 2018. Tänä vuonna hän nousi korkeimmalle tasolle superbiken MM-sarjaan. Hän on toinen GRT Yamaha -tallin kuljettajista.

LIQUI MOLYn kannalta superbiken MM-sarja täydentää MotoGP-sarjaa, jossa yritys on ollut mukana jo usean vuoden ajan. Esimerkiksi kaikkien Moto2- ja Moto3-kuljettajien moottoripyörissä on LIQUI MOLY -öljyä. Lisäksi tuotemerkin voi nähdä motocrossin MM-sarjassa. "Tämä kaikki varmistaa hyvän näkyvyyden moottoripyöräurheilussa, mikä edistää myös ydinliiketoimintaamme autosegmentillä", Ernst Prost sanoo.

Kauden ensimmäinen kisa ajetaan 24. helmikuuta Phillip Islandilla Australiassa.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 545 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de